Kgosi Morwaanare o tlhokafetse
Kgosi Stephen Morwaanare wa Ditshegwane kwa kgaolong potlana ya Letlhakeng o tlhokafetse. Kgosi Itsoseng Gaoonwe wa Letlhakeng o boleletse banni ba Ditshegwane mo phuthegong fa Kgosi Morwaanare a tlhokafetse Phukwi a le lesome le bone mme a tlaa bolokwa ka Phukwi a le masome mabedi le bongwe. Kgosi Gaoonwe o kopile banni go nna ka kagiso jaaka moriti wa setlhare se ba neng ba se ntse o tlogile. A re phuthego ya ga Kgosi Kgolo wa Bakwena, Kgosi Kgari III e e neng e tshwanetse go nna kgwedi eno e le masome a mabedi le botlhano e tlosolositswe ntateng ya tiragalo e. Kgosi Morwaanare o tsene mo setilong sa bogosi Tlhakole a rogwa ka ngwaga wa 1992. O tlogela mosadi le bana. 